
Okresný súd Lučenec VK-12Csp/2/2021 6221200007 24. 10. 2025 JUDr. Zoltán Orlai ECLI:SK:OSLC:2025:6221200007.3
Uznesenie Okresný súd Lučenec v spore žalobcu: Intrum Slovakia s.r.o., Mýtna 48, 811 07 Bratislava-Staré Mesto, IČO: 35 831 154, zast.: JUDr. Ján Šoltés, advokát, Mýtna 48, 811 07 Bratislava-Staré Mesto, IČO:37 927 795 proti žalovanej: B. F., narodená XX.XX.XXXX, zomrelá XX.XX.XXXX, naposledy bytom P.O.B. 5, XXX XX X. M., o zaplatenie 442,58 Eur s príslušenstvom, takto rozhodol: I. Súd v konaní p o k r a č u j e. II. Platobný rozkaz č.k. 12Csp/2/2021-62 vydaný Okresným súdom Veľký Krtíš dňa 19.01.2021 s a r u š u j e.
z
III. Súd konanie z a s t a v u j e . IV. Žalobcovi sa proti žalovanej nárok na náhradu trov konania n e p r i z n á v a. odôvodnenie: 1. Dňa 04.01.2021 bola súdu doručená žaloba, ktorou sa žalobca domáhal uloženia povinnosti žalovanej spočívajúcej v zaplatení pohľadávky v sume 442,58 Eur s príslušenstvom a v nahradení trov konania. (pôvodne vedenom na Okresnom súde Veľký Krtíš pod sp. zn. 12Csp/2/2021). 2. Okresný súd Veľký Krtíš vydal dňa 19.01.2021 platobný rozkaz č.k. 12Csp/2/2021-62, ktorý sa žalovanej nepodarilo doručiť do vlastných rúk. 3. Následným šetrením v súdnom registri Okresného súdu Lučenec bolo zistené, že na Okresnom súde Lučenec prebieha dedičke konanie po žalovanej pod sp. zn. VK-XD/XX/XXXX, Dnot XXX/XXXX (pôvodne vedenom na Okresnom súde Veľký Krtíš pod sp. zn. XD/XX/XXXX). 4. Na základe uvedených skutočnosti, súd uznesením zo dňa 17.03.2021 č.k.:12Csp/2/2021-89 prerušil toto konanie do právoplatného skončenia konania vedeného na Okresnom súde Lučenec pod sp.zn. VK-XD/XX/XXXX. Predmetné uznesenie nadobudlo právoplatnosť dňa 07.04.2021. 5. Podľa ust. § 165 ods. 1 CSP, len čo odpadne prekážka, pre ktorú sa konanie prerušilo, pokračuje súd v konaní i bez návrhu. 6. Z uznesenia o dedičstve Okresného súdu Lučenec č.k. VK-XD/XX/XXXX-XXX, Dnot XXX/XXXX zo dňa 03.07.2024, právoplatné 24.07.2024, má súd preukázané, že žalovaná zomrela dňa 25.02.2021, pričom ako jediný dedičia v I. dedičskej skupine podľa § 189 CMP a podľa § 463, až 467 a § 484 Občianskeho zákonníka dedičstvo po poručiteľke písomným vyhlásením zo dňa 13.08.2021 a 30.08.2021 dedičstvo odmietli. Podľa § 462 Občianskeho zákonníka dedičstvo , ktoré nenadobudne žiaden dedič, pripadne štátu. Uznesením č.k. VK-XD/XX/XXXX-XXX, Dnot XXX/XXXX zo dňa
28.11.2022, právoplatné 13.01.2023, súd nariadil likvidáciu dedičstva, vyzval veriteľov poručiteľa, aby v lehote jeden mesiac oznámili súdu svoje pohľadávky a upozornil ich, že pohľadávky ktoré nebudú pri likvidácii uspokojené, zaniknú. Uznesením č.k. VK-XD/XX/XXXX-XXX Dnot XXX/XXXX zo dňa 14.05.2025 súd určuje, že Slovenská republika nadobudne právoplatnosťou tohto uznesenia vlastnícke právo k uvedeným nehnuteľnostiam. Súčasne uvádza, že po právoplatnosti tohto rozhodnutia rozhodne súd aj o rozvrhu výťažku speňaženia medzi veriteľmi. 7. V zmysle uvedeného aby sa súd mohol z podaním žalobcu vysporiadať rozhodol sa v konaní pokračovať. (výrok I. ) 8. Podľa § 266 ods. 3 zákona č. 160/2015 Z.z. Civilný sporový poriadok (ďalej len „CSP“) ak nemožno doručiť čo i len jednému subjektu na strane žalovaného, súd platobný rozkaz zruší v plnom rozsahu; to neplatí, ak ide o samostatné spoločenstvo podľa § 76. 9. Platobný rozkaz nebolo možné doručiť žalovanému do vlastných rúk. Vzhľadom k uvedenej skutočnosti súd v zmysle § 266 ods. 3 CSP vydaný platobný rozkaz zrušil. (výrok II.) 10. Podľa § 144 CSP žalobca môže vziať žalobu späť. 11. Podľa § 145 ods. 1 CSP ak je žaloba vzatá späť celkom, súd konanie zastaví. 12. V zmysle § 146 CSP súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. Súhlas žalovaného je potrebný vždy, ak určitý spôsob usporiadania vzťahu medzi stranami vyplýva z osobitného predpisu. 13. Súd výzvou zo dňa 13.10.2025 vyzval žalobcu na vyjadrenie, či trvá na podanej žalobe z dôvodu, že žalovaná B. F., zomrela dňa XX.XX.XXXX a či vzhľadom na výsledok dedičského konania po žalovanej naďalej trvá na podanej žalobe. K. prostredníctvom svojho zástupcu doručil podanie zo dňa 23.10.2025, ktorým uviedol, že berie žalobu voči žalovanej späť v celom rozsahu a trovy právneho zastúpenia si neuplatňuje. 14. Nakoľko žalobca vzal žalobu späť pred začatím pojednávania, a to celkom, boli v danej veci splnené zákonom stanovené podmienky pre zastavenie konania, a preto súd rozhodol v zmysle § 144 CSP a konanie zastavil. (výrok III.) 15. Podľa § 262 ods. 1 CSP, o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 16. O nároku na náhradu trov konania súd rozhodol v zmysle § 262 ods. 1 CSP tak, že žalobcovi nárok na náhradu trov konania nepriznáva, nakoľko si náhradu trov konania nežiadal priznať. (výrok IV.) Poučenie: Proti výroku III., IV. tohto rozhodnutia je prípustné odvolanie, ktoré sa podáva v lehote 15 dní odo dňa doručenia, prostredníctvom Okresného súdu Lučenec, pracovisko Veľký Krtíš, SNP 2/714, 990 01 Veľký Krtíš na Krajský súd Banská Bystrica, a to písomne. Proti výroku I., II. tohto rozhodnutia, nie je prípustné odvolanie. Podľa § 363 CSP v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie je potrebné predložiť s potrebným počtom rovnopisov a s prílohami tak, aby jeden rovnopis zostal na súde, a aby každý účastník dostal jeden rovnopis odvolania. Ak účastník nepredloží potrebný počet rovnopisov a príloh, súd vyhotoví kópie na jeho trovy.

